Precizēts

Ministru kabineta rīkojuma projekta

**“Par valsts nekustamo īpašumu nodošanu Valkas novada pašvaldības īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā (turpmāk – Atsavināšanas likums) ietvertajam regulējumam nodot bez atlīdzības Valkas novada pašvaldības īpašumā divus valsts nekustamos īpašumus:  - nekustamo īpašumu “Dzirnavnieki 2”, Valkā, Valkas novadā, 1,9902 ha platībā likuma "Par pašvaldībām" 15. panta pirmās daļas 2. un 10.punktā minēto funkciju veikšanai;  - nekustamo īpašumu Meža ielā 10, Valkā, Valkas novadā - meža zemi 0,0552 ha platībā Meža likuma 44.panta ceturtās daļas 2. punkta “d” apakšpunktā un likuma "Par pašvaldībām" 15. panta pirmās daļas 2. punktā minētās pašvaldības autonomās funkcijas veikšanai; pārējo zemes platību 1,7037 ha platībā likuma "Par pašvaldībām" 15. panta pirmās daļas 10.punktā minētās pašvaldības autonomās funkcijas veikšanai.  P**rojekts stāsies spēkā tā parakstīšanas brīdī.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atsavināšanas likuma 42.panta pirmā daļa un 43.pants, likuma „Par pašvaldībām” 15.panta pirmās daļas 2. un 10.punkts.  Meža likuma 44.panta ceturtās daļas 2. punkta “d” apakšpunkts.  Valkas novada domes 30.08.2018. sēdes protokols (prot.Nr.8, 9.§.) „Par zemes gabala Valkā, "Meža ielā 10" pārņemšanu pašvaldības īpašumā bez atlīdzības”.  Valkas novada domes 30.08.2018. sēdes protokols (prot.Nr.8, 8.§.) „Par zemes gabala Valkā, "Dzirnavnieki 2" pārņemšanu pašvaldības īpašumā bez atlīdzības”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Valkas novada dome 30.08.2018. sēdē (prot. Nr.8, 8.§.) pieņēmusi lēmumu „Par zemes gabala Valkā, "Dzirnavnieki 2" pārņemšanu pašvaldības īpašumā bez atlīdzības”, jo minētais nekustamais īpašums nepieciešams šādu pašvaldības funkciju nodrošināšanai:  - *mežaparka daļas uzturēšanai* - zemes vienības daļa 0.1800 ha platībā, uz kuras atrodas mežs, pamatojoties uz Meža likuma 44.panta ceturtās daļas 2.punkta “d” apakšpunktu, saskaņā ar likuma "Par pašvaldībām" 15.panta pirmās daļas 2.punktu, kas nosaka "gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigta dzīvnieku apbedīšanas vietu izveidošana un uzturēšana);  - *ražošanas teritorijas labiekārtošanai* - zemes vienības daļa 1.8102 ha platībā, saskaņā ar likuma "Par pašvaldībām" 15.panta pirmās daļas 10. punktu, kas nosaka sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu.  **Valsts nekustamais īpašums “Dzirnavnieki 2**” (nekustamā īpašuma kadastra Nr. 9401 007 5113) **Valkā, Valkas novadā,** sastāv no zemes vienības (zemes vienības kadastra apzīmējums 9401 007 5113) 1,9902 ha platībā (turpmāk – “Dzirnavnieki 2”).  Īpašuma tiesības uz nekustamo īpašumu “Dzirnavnieki 2” ir nostiprinātas Latvijas valstij Finanšu ministrijas personā Valkas pilsētas zemesgrāmatas nodalījumā Nr.100000486825, lēmuma datums: 27.01.2011.  Nekustamais īpašums “Dzirnavnieki 2” nav iznomāts. Zemes vienībai noteiktais lietošanas mērķis:1000 – neapgūta ražošanas objektu apbūves zeme.  Atbilstoši Nekustamā īpašuma valsts kadastra informācijas sistēmas datiem par zemes vienības platības sadalījumu pa lietošanas veidiem, zemes vienībai 0,1800 ha platībā noteiktais lietošanas veids– mežs, zeme zem ceļiem – 0,0572 ha un pārējā zemes platība ir 1,7530 ha.  Atbilstoši informācijai no Nekustamā īpašuma valsts kadastra informācijas sistēmas nekustamā īpašuma “Dzirnavnieki 2” kadastrālā vērtība uz 01.01.2019. noteikta 10317 *euro*.  Nekustamajam īpašumam „Dzirnavnieki 2” Valkas pilsētas zemesgrāmatas nodalījumā Nr.100000486825 III daļas 1.iedaļā atzīmes veidā ir ierakstīti apgrūtinājumi:  ‑ Ziemeļvidzemes biosfēras rezervāta neitrālās zonas teritorija 1,9902 ha platībā;  ‑ mežu aizsargjoslas ap pilsētu teritoriju 0,0047 ha platībā;  ‑ nekustamā īpašuma apgrūtinājums teritorijās, kuras apgrūtinātas valsts robežas joslas, pierobežas un pierobežas joslas noteikšanas dēļ - pierobeža 1,9902 ha platībā.  Zemes vienības atļautā izmantošana atbilstoši Valkas novada domes saistošajiem noteikumiem Nr.21 "Valkas novada teritorijas plānojuma (no 2017.gada) grafiskā daļa, Teritorijas izmantošanas un apbūves noteikumi", (apstiprināts ar Valkas novada domes 2016.gada 29.decembra sēdes lēmumu (protokols Nr.15, 6.§), atrodas ražošanas un tehniskās apbūves teritorijā.  Zemkopības ministrija 18.03.2015. vēstulē Nr.3.4-3e/993/2015 valsts akciju sabiedrībai „Valsts nekustamie īpašumi” norādīja, ka Nekustamā īpašuma valsts kadastra informācijas sistēmas datos zemesgabalā meža platība nav reģistrēta un Meža valsts reģistrā nav reģistrēti meža inventarizācijas dati par zemesgabalā esošu meža īpašumu, tādēļ uz nekustamā īpašuma „Dzirnavnieki 2”, Valkā, Valkas novadā esošie koki nav Meža likuma objekts un zemesgabals nav uzskatāms par valsts meža zemi Meža likuma izpratnē. Tomēr, lai precīzi noteiktu, vai zemesgabala ar kokiem klātā platība atbilst Meža likuma 3.panta pirmās daļas 2.punktā minētajam likuma objektam un meža zemes statusam, būtu nepieciešams veikt zemesgabala kadastra datu aktualizāciju un noteikt zemes platību sadalījumu pa zemes lietošanas veidiem atbilstoši aktuālajai šī brīža situācijai.  Valsts meža dienests ar 06.12.2016. vēstuli Nr. B10.2.3.-10/55 informējis, ka Valkas pilsētas meža inventarizācija "Dzirnavnieki 2", kadastra Nr.9401 007 5113 ir 05.12.2016. pievienota Meža valsts reģistram.  Saskaņā ar 29.12.2016. Ziemeļvidzemes virsmežniecības izsniegto meža un meža zemes novērtējumu zemes kadastrālās vērtības un mežaudzes vērtības noteikšanai nekustamā īpašuma “Dzirnavnieki 2” sastāvā esošās meža zemes vērtība ir 0 euro.  Meža likuma 1. panta 29. punkts nosaka, ka meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam pieguļošie purvi. Mežs atbilstoši Meža likuma 1. panta 34. punktam ir ekosistēma visās tās attīstības stadijās, kur galvenais organiskās masas ražotājs ir koki, kuru augstums konkrētajā vietā var sasniegt vismaz piecus metrus un kuru pašreizējā vai potenciālā vainaga projekcija ir vismaz 20 procentu no mežaudzes aizņemtās platības. Saskaņā ar Meža likuma 3. panta pirmo daļu, šā likuma objekts, cita starpā, ir zeme, kas Nekustamā īpašuma valsts kadastra informācijas sistēmā reģistrēta kā mežs. Savukārt Meža likuma 3.1 panta 2.punkts nosaka, ka par mežu neuzskata atsevišķi no meža esošu platību, kas atbilst meža definīcijai šā likuma 1. panta 34. punkta izpratnē un ir mazāka par 0,5 ha, paredzot izņēmumu pārejas noteikumu 33. punktā, kas nosaka, ka šā likuma 3.1 panta 2.punkts nav attiecināms uz zemi, kas līdz 2012. gada 1.janvārim Nekustamā īpašuma valsts kadastra informācijas sistēmā reģistrēta kā mežs.  Atbilstoši Zemkopības ministrijas viedoklim, kas pausts 2018.gada 19.jūnija atzinumā Nr.3.4-2e/1444/2018 par Ministru kabineta rīkojuma projektu “Par nekustamo īpašumu Daugavpils novadā un Valkas novada Valkas pilsētā nodošanu Zemkopības ministrijas valdījumā” (VSS-523), nekustamā īpašuma “Dzirnavnieki 2” sastāvā ietilpstošā meža platība nav atzīstama par meža zemi Meža likuma izpratnē, uz to nav attiecināmi Meža likuma 44.pantā noteiktie valsts meža zemes atsavināšanas ierobežojumi, ņemot vērā, ka meža platība ir 0,1800 ha, dati par meža inventarizāciju Meža valsts reģistram pievienoti 05.12.2016. un mežaudzes vērtība ir 0 *euro*.  Ievērojot iepriekš minēto, nekustamais īpašums „Dzirnavnieki 2” nododams bez atlīdzības Valkas novada pašvaldībai īpašumā likuma „Par pašvaldībām” 15.panta pirmās daļas 2. un 10.punktā minēto funkciju nodrošināšanai.  Valsts akciju sabiedrības “Valsts nekustamie īpašumi” Īpašumu izvērtēšanas komisija 2018.gada 20.septembra sēdē lēma par nekustamā īpašuma “Dzirnavnieki 2” nodošanu Valkas novada pašvaldībai bez atlīdzības īpašumā (prot. Nr.IZKP- 18/38-4) Valkas novada pašvaldības lēmumā minēto pašvaldības funkciju nodrošināšanai.  Pieņemot lēmumu par atsavināšanu valsts akciju sabiedrības „Valsts nekustamie īpašumi” Īpašumu izvērtēšanas komisija ņēma vērā:  - nekustamā īpašuma atļauto izmantošanu (ražošanas un tehniskās apbūves teritorija) un nekustamā īpašuma tirgus situāciju - nekustamais īpašums “Dzirnavnieki 2” ir neapbūvēts zemesgabals, interese par nekustamā īpašuma “Dzirnavnieki 2” nomu nav bijusi (nekustamais īpašums publicēts iznomājamo objektu saraktā 50 reizes (100 nedēļas)).  - nekustamais īpašums “Dzirnavnieki 2” nav nepieciešams Finanšu ministrijai tās funkciju nodrošināšanai, kā arī nav izmantojams valsts akciju sabiedrības „Valsts nekustamie īpašumi” saimnieciskās darbības veikšanai. Tāpat nekustamais īpašums nav nepieciešams Zemkopības ministrijai Meža likumā noteiktās valsts meža īpašuma pārvaldīšanas un apsaimniekošanas funkcijas nodrošināšanai. (Zemkopības ministrijas 19.06.2018 atzinums Nr. 3.4-2e/1444/2018 par Ministru kabineta rīkojuma projektu “Par nekustamo īpašumu Daugavpils novadā un Valkas novada Valkas pilsētā nodošanu Zemkopības ministrijas valdījumā” (VSS-523));  ‑ valsts akciju sabiedrības „Valsts nekustamie īpašumi” nekustamā īpašuma portfeļa attīstības stratēģijas pamatprincipus, proti, ka valsts akciju sabiedrības „Valsts nekustamie īpašumi” nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā.  2. Valkas novada dome 30.08.2018. sēdē (prot. Nr.8, 9.§.) pieņēmusi lēmumu „Par zemes gabala Valkā, “Meža iela 10” pārņemšanu pašvaldības īpašumā bez atlīdzības”, jo minētais nekustamais īpašums nepieciešams šādu pašvaldības funkciju nodrošināšanai:  - *mežaparka daļas uzturēšanai* - zemes vienības daļa 0.0552 ha platībā, uz kuras atrodas mežs, pamatojoties uz Meža likuma 44.panta ceturtās daļas “d” apakšpunktu, saskaņā ar likuma "Par pašvaldībām" 15.panta pirmās daļas 2.punktu, kas nosaka “gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigta dzīvnieku apbedīšanas vietu izveidošana un uzturēšana)”;  - *ražošanas teritorijas labiekārtošanai* - zemes vienības daļa 1.7037 ha platībā, saskaņā ar likuma "Par pašvaldībām" 15.panta pirmās daļas 10. punktu, kas nosaka sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu.  **Valsts nekustamais īpašums** (nekustamā īpašuma kadastra Nr. 9401 007 5110) sastāv no zemes vienības (zemes vienības kadastra apzīmējums 9401 007 5110) 1,7589 ha platībā, tai skaitā meža zemes 0,0552 ha platībā, **Meža ielā 10 Valkā, Valkas novadā.**  Īpašuma tiesības uz nekustamo īpašumu Meža ielā 10, Valkā, Valkas novadā, ir nostiprinātas Latvijas valstij Finanšu ministrijas personā Valkas pilsētas zemesgrāmatas nodalījumā Nr.100000249038, lēmuma datums: 18.09.2006.  Nekustamais īpašums Meža ielā 10, Valkā, Valkas novadā, nav iznomāts. Zemes vienībai noteiktais lietošanas mērķis: 1000 – neapgūta ražošanas objektu apbūves zeme.  Atbilstoši Nekustamā īpašuma valsts kadastra informācijas sistēmas datiem par zemes vienības platības sadalījumu pa lietošanas veidiem, zemes vienībai 0,0552 ha platībā noteikts lietošanas veids– mežs, 0,2192 ha krūmāju platība, 0,0560 ha zemes zem ceļiem platība, 1,4285 ha pārējās zemes platība.  Saskaņā ar Zemkopības ministrijas 08.05.2014. vēstulē Nr.3.4-3e/1542/2014 sniegto skaidrojumu nekustamā īpašuma Meža ielā 10, Valkā, Valkas novadā, sastāvā esošais mežs ir uzskatāms par valsts meža zemi Meža likuma izpratnē.  Saskaņā ar Meža likuma 1.panta 29.punktu meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Meža likuma 3.panta pirmā daļa noteic, kāda zeme ir šā likuma objekts. Meža likuma 3.1 panta 2.punkts nosaka, ka par mežu neuzskata atsevišķi no meža esošu platību, kas atbilst meža definīcijai šā likuma 1. panta 34. punkta izpratnē un ir mazāka par 0,5 ha, paredzot izņēmumu pārejas noteikumu 33. punktā, kas nosaka, ka šā likuma 3.1 panta 2.punkts nav attiecināms uz zemi, kas līdz 2012.gada 1.janvārim Nekustamā īpašuma valsts kadastra informācijas sistēmā reģistrēta kā mežs.  Konkrētajā gadījumā zeme ir Meža likuma objekts, jo, kaut arī tās platība ir mazāka par 0,5 ha, tā Nekustamā īpašuma valsts kadastra informācijas sistēmā reģistrēta kā mežs 2006.gada 29.augustā.  Atbilstoši informācijai no Nekustamā īpašuma valsts kadastra informācijas sistēmas nekustamā īpašuma Meža ielā 10, Valkā, Valkas novadā, novērtējums kadastrā ir noteikts 9138  *euro*, tajā skaitā zemes vienības kadastrālā vērtība uz 2019.gada 1.janvāri noteikta 9138 *euro*, attiecīgi zemes vienībā Meža ielā 10, Valkā, Valkas novadā, ietilpstošā meža vērtība ir 0 *euro*.  Nekustamajam īpašumam Meža ielā 10, Valkā, Valkas novadā, Valkas pilsētas zemesgrāmatas nodalījumā Nr. 100000249038 III daļas 1.iedaļā atzīmes veidā ir ierakstīti apgrūtinājumi:  ‑ Ziemeļvidzemes biosfēras rezervāta neitrālās zona;  ‑ aizsargjoslas teritorija gar Meža ielu - sarkanā līnija 0,0386 ha platībā.  Saskaņā ar Meža likuma 44.panta trešo daļu valsts meža zeme pastāvīgā lietošanā netiek piešķirta un nav atsavināma vai privatizējama, izņemot šā panta ceturtajā daļā noteiktos gadījumus. Saskaņā ar likuma 44.panta ceturtās daļas 2.punkta “d” apakšpunktu, zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu, ja valsts meža zeme nepieciešama likumā "Par pašvaldībām" noteiktās pašvaldības autonomās funkcijas veikšanai: mežaparku ierīkošana un uzturēšana pilsētu un ciemu teritorijās. Šī pašvaldības autonomā funkcija atbilst likuma “Par pašvaldībām” 15.panta pirmās daļas 2.punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigta dzīvnieku apbedīšanas vietu izveidošana un uzturēšana).  Atbilstoši Meža likuma 44.panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2.punktā minēto pašvaldības autonomo funkciju veikšanai.  Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr.776 „Valsts meža zemes atsavināšanas kārtība” (turpmāk – Noteikumi Nr.776).  Finanšu ministrija atbilstoši Noteikumiem Nr.776 izvērtēja Valkas novada pašvaldības iesniegtos dokumentus valsts meža zemes atsavināšanai:  -pašvaldības domes lēmumu par nepieciešamību zemes vienību iegūt pašvaldības īpašumā;  - pašvaldības apliecinājumu par plānotās darbības atbilstību spēkā esošajam teritorijas plānojumam.  Atbilstoši Valkas novada domes 2018.gada 12.decembra atzinumam Nr. 14-6/17/21 saskaņā ar Valkas novada domes saistošajiem noteikumiem Nr.2l ,,Valkas novada teritorijas plānojuma (no 20l7.gada) grafiskā daļa, Teritorijas izmantošanas un apbūves noteikumi" (apstiprināts ar Valkas novada domes 2016.gada 29.decembra sēdes lēmumu (protokols Nr.15.,6), publicēts ,,Latvijas Vēstnesis" 17.01.2017.) Meža iela 10, Valkā, ar kadastra apzīmējumu 9401 007 5110, kopējo platību 1,7589 ha platībā, plānotā (atļautā) izmantošana ir rūpnieciskās apbūves teritorija un meža teritorija. Rūpnieciskās apbūves teritorija ir funkcionālā zona, ko nosaka, lai nodrošinātu rūpniecības uzņēmumu darbībai un attīstībai nepieciešamo teritorijas organizāciju. Mežu teritorija ir funkcionālā zona, ko nosaka, lai nodrošinātu apstākļus meža ilgtspējīgai attīstībai. Meža teritorijās var iekārtot arī publisko ārtelpu. Līdz ar to plānotā teritorijas izmantošana - Mežaparka daļas uzturēšana un ražošanas teritorijas labiekārtošana atbilst Valkas novada teritorijas plānojumam.  Vienlaikus Valkas novada dome 17.12.2018. vēstulē Nr. 3-9/18/1573 atsaucoties uz Meža likuma 3.1 pantu, kur norādīts, ka par mežu neuzskata atsevišķi no meža esošu platību, kas atbilst meža definīcijai, bet ir mazāka par 0,5 ha, informē, ka citu Noteikumos Nr.776 minēto dokumentu pieprasīšana meža zemes atsavināšanai nav pamatota, ņemot vērā, ka zemes vienībā Meža ielā 10, Valkā, Valkas novadā, reģistrētā meža platība ir 0,0552 ha.  Papildus valsts akciju sabiedrība “Valsts nekustamie īpašumi” ir saņēmusi Valkas novada domes 26.04.2019. vēstuli Nr. 3-9/19/575, kurā Valkas novada dome informē, ka tās ieskatā prasība piestādīt konkrētos dokumentus atbilstoši Ministru kabineta 2006. gada 19. septembra noteikumos Nr.776 "Valsts meža zemes atsavināšanas kārtība" minētajam par uz šīs zemes vienības esošo meža zemi (0.0552ha platībā no 1.7580ha) ir nesamērīga un uzliek pašvaldībai lieku administratīvo slogu.  Pašvaldības funkcija ir gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kas nozīmē efektīvi apsaimniekot zemes vienību.  Zemkopības ministrija 19.06.2018. atzinumā Nr. 3.4-2e/1444/2018 par Ministru kabineta rīkojuma projektu “Par nekustamo īpašumu Daugavpils novadā un Valkas novada Valkas pilsētā nodošanu Zemkopības ministrijas valdījumā” (VSS-523) ir norādījusi, ka nekustamais īpašums Meža ielā 10, Valkā, Valkas novadā, nerobežojas ar akciju sabiedrības „Latvijas valsts meži” pārvaldīšanā esošajām meža zemes platībām un tas atrodas Valkas pilsētas teritorijā, kā arī vairāki nekustamajam īpašumam pieguļošie īpašumi pieder Valkas novada pašvaldībai.  Valsts akciju sabiedrības “Valsts nekustamie īpašumi” Īpašumu izvērtēšanas komisija 2018.gada 20.septembra sēdē lēma par nekustamā īpašuma Meža ielā 10, Valkā, Valkas novadā, nodošanu Valkas novada pašvaldībai bez atlīdzības īpašumā (prot. Nr.IZKP- 18/38-3) Valkas novada pašvaldības lēmumā minēto pašvaldības funkciju nodrošināšanai. Pieņemot lēmumu par atsavināšanu valsts akciju sabiedrības „Valsts nekustamie īpašumi” Īpašumu izvērtēšanas komisija ņēma vērā:  - nekustamā īpašuma atļauto izmantošanu (ražošanas un tehniskās apbūves teritorija), un tirgus situāciju: nekustamais īpašums Meža ielā 10, Valkā, Valkas novadā, ir neapbūvēts zemesgabals, kura sastāvā ir reģistrēta meža zeme, līdz ar to pastāv likumiski šķēršļi nekustamo īpašumu pārdot izsolē, interese par nekustamā īpašuma Meža ielā 10, Valkā, Valkas novadā, nomu nav bijusi (nekustamais īpašums publicēts iznomājamo objektu saraktā 50 reizes (100 nedēļas));  - meža zemes pārvaldīšana nav raksturīga Finanšu ministrijas (valsts akciju sabiedrības „Valsts nekustamie īpašumi”) funkcija. Nekustamais īpašums Meža ielā 10, Valkā, Valkas novadā, nav nepieciešams Finanšu ministrijai tās funkciju nodrošināšanai, kā arī nav izmantojams valsts akciju sabiedrības „Valsts nekustamie īpašumi” saimnieciskās darbības veikšanai. Tāpat nekustamais īpašums nav nepieciešams Zemkopības ministrijai Meža likumā noteiktās valsts meža īpašuma pārvaldīšanas un apsaimniekošanas funkcijas nodrošināšanai (Zemkopības ministrijas 19.06.2018 atzinums Nr. 3.4-2e/1444/2018 par Ministru kabineta rīkojuma projektu “Par nekustamo īpašumu Daugavpils novadā un Valkas novada Valkas pilsētā nodošanu Zemkopības ministrijas valdījumā” (VSS-523)).  ‑ valsts akciju sabiedrības „Valsts nekustamie īpašumi” nekustamā īpašuma portfeļa attīstības stratēģijas pamatprincipus, proti, ka valsts akciju sabiedrības „Valsts nekustamie īpašumi” nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā.  Kaut arī zeme 0.0552 ha platībā Meža ielā 10, Valkā, Valkas novadā, ir Meža likuma objekts, tomēr izvērtējot visus faktiskos un tiesiskos apstākļus secināms, ka konkrētajā gadījumā nekustamā īpašuma nodošana Valkas novada pašvaldībai būtu pieļaujama un atbalstāma arī tad, ja projektam netiktu pievienoti visi Noteikumos Nr.776 minētie dokumenti, kuri nepieciešami attiecīgi valsts meža zemes atsavināšanas ierosinājumam un valsts meža zemes atsavināšanai, ievērojot šādus lietderības apstākļus:  1) Publiskai personai Publiskas personas finanšu līdzekļu un mantas izšķērdēšanas novēršanas likuma 3.pantā noteikts pienākums lietderīgi rīkoties ar finanšu līdzekļiem un mantu, proti, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu. Tādēļ, no vienas puses, pamatota ir Valkas novada pašvaldības norāde, ka prasība pievienot visus Noteikumos Nr.776 8.punktā minētos dokumentus ir nesamērīga un uzliek pašvaldībai lieku administratīvo slogu, ņemot vērā, ka zemes vienības sastāvā reģistrētā meža zeme ir nelielā platībā - tikai 0.0552 ha, ar vērtību 0  *euro*, kā arī to, ka faktiski nekustamais īpašums tiks izmantots saskaņā ar likuma "Par pašvaldībām" 15.panta pirmās daļas 2.punktu, kas atbilst Meža likuma 44. panta ceturtās daļas 2. punktā d) apakšpunktā noteiktajam gadījumam.  2) No otras puses lietderīga rīcība ar finanšu līdzekļiem un mantu attiecas arī uz valsts tiešās pārvaldes iestādēm, ministrijām. Nekustamais īpašums Meža ielā 10, Valkā, Valkas novadā, nav nepieciešams valsts funkciju realizēšanai; par tā nomu nav intereses; pastāv likumiski šķēršļi tā pārdošanai izsolē (*šobrīd nav prognozējams, kad varētu tikt virzīti grozījumi “Meža likumā” un vai vispār tiks atbalstīta iecere likumprojektā paplašināt valsts meža zemes atsavināšanas gadījumus*); nav iespējama zemes vienības sadalīšana atsevišķās zemes vienībās, kā arī tās atmežošana (*Valkas novada domes 15.10.2015. vēstule Nr.3-9/15/1438*); valsts nekustamā īpašuma pārvaldīšana rada valsts akciju sabiedrībai “Valsts nekustamie īpašumi” administratīvo slogu un izmaksas (*rentabilitāte par 2018.gadu ir negatīva -1136.90 euro*).  Ņemot vērā iepriekš minētos apsvērumus un ievērojot saprātīgu līdzsvaru starp valsts un pašvaldības interesēm, lietderīgākais nekustamā īpašuma Meža ielā 10, Valkā, Valkas novadā, turpmākais izmantošanas veids ir nodot to Valkas novada pašvaldības īpašumā, tādējādi radot efektīvākus priekšnosacījumus šīs teritorijas apsaimniekošanai un attīstībai, vienlaicīgi atbrīvojot Finanšu ministriju no tai neraksturīgas funkcijas veikšanas.  Valkas novada domes 30.08.2018. lēmumā (prot. Nr.8, 8.§.) „Par zemes gabala Valkā, “Dzirnavnieki 2” pārņemšanu pašvaldības īpašumā bez atlīdzības” un lēmumā (prot. Nr.8, 9.§.) „Par zemes gabala Valkā, "Meža iela 10" pārņemšanu pašvaldības īpašumā bez atlīdzības” norādīts, ka nekustamā īpašuma “Dzirnavnieki 2” un nekustamā īpašuma Meža ielā 10, Valkā, ražošanas teritorijas daļa nākotnē varētu tikt apsaimniekota, teorētiski tās apvienojot ar Valkas novada domei piederošo zemes vienību Meža ielā 10A, Valkā. Ņemot vērā Atsavināšanas likums 42.panta pirmās daļas nosacījumus, nav atbalstāma pašvaldības iecere apvienot zemes vienības, jo tādējādi varētu būt apgrūtināta rīkojuma projektā noteiktā pienākuma izpilde – bez atlīdzības nekustamo īpašumu nodot valstij, ja tas vairs netiek izmantots rīkojuma 1.punktā minēto funkciju īstenošanai (rīkojuma projektā netiek paredzēta pašvaldības tiesība apvienot minētās zemes vienības).  Saskaņā ar Atsavināšanas likuma 42. panta 2.5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību īstenošanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā. Ievērojot minēto, Valkas novada pašvaldība zemes vienības varētu izmantot arī saimniecisku darbību veikšanai (t.sk. iznomāšanai) ierobežotā apmērā papildinošu saimniecisku darbību veikšanai, ievērojot komercdarbības atbalsta nosacījumus.  Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, valsts akciju sabiedrība „Valsts nekustamie īpašumi”. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija, valsts akciju sabiedrība „Valsts nekustamie īpašumi”. Valkas novada pašvaldība, tās iedzīvotāji un pārējās personas, kas varēs izmantot sakārtotu infrastruktūru Valkas novadā. |
| 2. | Tiesiskā regulējuma ietekme uz tautsaimniecību un administratīvo slogu | Valkas novada pašvaldība, īstenojot pašvaldības autonomo funkciju – sekmēt saimniecisko darbību attiecīgajā administratīvajā teritorijā, lai rūpētos par bezdarba samazināšanu – sakārtos atbilstošu infrastruktūru, tādējādi radot efektīvākus priekšnosacījumus šīs teritorijas attīstībai un investīciju piesaistei. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2019. gads** | | Turpmākie trīs gadi (tūkst.euro) | | | | |
| **2020.** | | **2021.** | | **2022**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2020.   gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021.  gadam | izmaiņas, salīdzinot ar vidējā termiņa budžeta ietvaru 2021.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Projekts šo jomu neskar. | | | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. | | | | | | |
| 1.2. valsts speciālais budžets | Projekts šo jomu neskar. | | | | | | |
| 1.3. pašvaldību budžets | Projekts šo jomu neskar. | | | | | | |
| 2. Budžeta izdevumi: | Projekts šo jomu neskar. | | | | | | |
| 2.1. valsts pamatbudžets | Projekts šo jomu neskar. | | | | | | |
| 2.2. valsts speciālais budžets | Projekts šo jomu neskar. | | | | | | |
| 2.3. pašvaldību budžets | Projekts šo jomu neskar. | | | | | | |
| 3. Finansiālā ietekme | Projekts šo jomu neskar. | | | | | | |
| 3.1. valsts pamatbudžets | Projekts šo jomu neskar. | | | | | | |
| 3.2. speciālais budžets | Projekts šo jomu neskar. | | | | | | |
| 3.3. pašvaldību budžets | Projekts šo jomu neskar. | | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. | | | | | | |
| 5. Precizēta finansiālā ietekme: | 0 | Projekts šo jomu neskar. | 0 | Projekts šo jomu neskar. | 0 | Projekts šo jomu neskar. | 0 |
| 5.1. valsts pamatbudžets | 0 |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. |  |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar | | | | | | |
| 8. Cita informācija | Rīkojuma projektam nav ietekmes uz valsts budžetu. Izdevumus, saistībā ar nekustamo īpašumu pārreģistrēšanu zemesgrāmatā uz Valkas novada pašvaldības vārda, segs Valkas novada pašvaldība no sava budžeta līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā Tiesību aktu projekti un Finanšu ministrijas mājas lapā – sadaļā Sabiedrības līdzdalība/Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, valsts akciju sabiedrība “Valsts nekustamie īpašumi” un Valkas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministra vietā –

zemkopības ministrs K.Gerhards

Bružas

vita.bruzas@vni.lv